Berlingske Tidende, 1770-11-05
London, den 19de og 23de October. Hoffet har i disse Dage erholdet Depecher fra Lord Stor mont, vor Ambassadeur ved det Wienske Hof, fra Lord Cathcart, ligeledes Ambassadeur ved det Petersborgske Hof, som og fra Ridder Mitchell, Hs. Majest. Minister i Berlin. De have alle været vigtige, og givet Anledning til adskillige Conferencer saavel ved Hoffet, som imellem de trende Magters her residerende Ministre og vore Kongelige. - Man siger nu for vist, at den Ottomanniske Port har gjort det Keiserl. Ho Freds Tilbud, og at Divan har sendt Planen dertil ikke allene til Petersborg, men og in Duplo til Wien, og ved dette sidste Hof anholdt om sammes Mediation. Andre Magter skal og være anmodede om deres gode Tieneste. Man vil og vide, at bemeldte Plan til Petersborg endnu ikke ganske er bleven forkastet; dog saa at Porten endnu maa giøre nogle Afstaaelser ikke allene til Rusland, men og til det Østerrigske Huses Fordeel, paa det at sidstmeldte maatte faae en noget videre udstrakBarriere i Ungern, til Christenhedens Sikkerhed, saasom man af den sidste Fredsbrud med Rusland har seet, hvor let og uden Grund Porten skrider til Krig, og det ikke er at tvivle paa, at samme ved nærmeste Fred vil sætte sin Krigsmagt i langt bedre Stand, end den hidindtil har været. - Den af Hs. Majest. Kongen den 17de huj. foretagne store Promotion ved Marinen vidner om, hvor alvorlige vort Hoffes Udsigtet ere. At man dog forud kan vide Navnene paa vore tilkommende Søe=Helter, saa ere udnævnede: De Herrer John Forbes og Francis Holborn til Admiraler af det hvide Flag; Thomas Frankland, Hertugen af Bolton, Charles Hardy, Græv Georg af Northesk og Charles Saunders til Admiraler af det blaae Flag, Thomas Pye, Samuel Cornish, og Francis Geary til Vice-Admiraler af det røde Flag; Georg Bringes Rodney, William Burnaby og James Young til Vice-Admiraler af det hvide Flag; Piercy Brett, John Moore, James Douglas og John Bentley til Vice=Admiraler af det blaa Flag; Lord Georg Edgecumbe, Samuel Graves, Willian, Parry og Augustus Keppel til Rear Admiraler (eller Contra Admiraler, eller Schoutbynachter) af det røde Flag; John Amherst, Hs. K. H. Henry Frederich Hertug af Cumberland Peter Denis og Matthew Buckle til Rear Admiraler af den hvide Flag, og endelig Robert Man, Richard Spry, Robert Harland, og Lord Richard Viscount Howe til Rear Admiraler af det blaae Flag. - I Gaar skal endnu nogle flere Skibe af Linien være givne i Commission, og Ordet gaaer, at alle vore Infanterie=Regimenter skal formeeres hver med 150 Mand. - Paa samme Tid, da Døden berøvede og en af vore beste Generaler, nemlig Marquis von Granby. som den 18de huj. er død i Scarborongh af Podagra, have vi og mistet en meget erfaren og i Skibsbygnings=Kunsten særdeles beqvem Admiral, nemlig Ridder Knowles, som gaaer ud af Landet, da han har traadt i Russisk Tieneste, hvor han bekommer en aarlig Gage af 10000 Rubler, som og dersom han døer, skal komme hans Børn til gode. De savnes begge nødig. Marquisen har efterladt sig 2 Sønner og 1 Dotter. Hans Fader, Hertugen af Rutland er meget bedrøvet over dette Dødsfald. - Kongen af Sardinien har givet Ordre, i største Hast at udruste 12 Skibe af Linien. - Rygtet gaaer her i Staden, at nogle af vore Skibe have borttaget et Spansk Krigskib i den Middellandske Søe. Man siger at en offentlig Faste skal holdes, for at bede den Almægtige, at han vi velsigne vore Vaaben, og afvende Pesten.